"Ütle lastele, et armastan neid." Jumal
Tere tulemast vaatama saadet "Evangeeliumi tõed"!
Õpetuste sarja, mis keskendub
Jumala tingimusteta armastusele ja armule.
Siinkohal aga Andrew Wommack isiklikult.
Tere tulemast vaatama me saadet!
Jätkan täna seeriaga Püha Vaimuga ristimisest,
sellest, mis see on
ja kuidas see meid muudab ning mõjutab.
Olen kahes eelmises saates rääkinud sellest,
et Püha Vaimuga ristimine on eraldiseisev kogemus päästest.
Nende kahe vahel ei pea olema ajaliselt pikka aega,
aga need on siiski eraldiseisvad kogemused.
Tean, et paljud asjad, mida jagan,
on suurele osale kogudusest totaalselt vastukarva.
Seda eriti fundamendalistidele ja isegi evangeelsetele kogudustele,
kes ei nõustu sellega,
et Püha Vaimuga ristimine on eraldiseisev kogemus.
Ühtlasi ei aktsepteeri nad ka keeltes rääkimise andi,
mis on tegelikult üks Püha Vaimu andidest.
Olen juba üsna palju sel teemal rääkinud.
Tean, et sellele on...
Mis see õige sõna olekski?
Vastuseis ja uskmatus selle osas, millest räägin,
kuid see kõik tugineb Piiblile.
Kui olete näinud kahte eelnevat saadet,
siis need peaks juba tunnistama kogu teema tõepärasusest.
Sest kui usute Piibli tõepärasust, peaksite ka uskuma seda teemat.
Kui see aga on esimene kord, mil mind kuulete,
siis palun tellige endale need materjalid,
mis käsitlevad kogu teemat palju põhjalikumalt.
Need vastavad inimeste küsimustele ja kriitikale
Püha Vaimuga ristimise- ja keeltes rääkimisega seoses.
Nii et tellige need materjalid
või vaadake TV7 arhiivist kahte eelnevat saadet.
Avan siinkohal Apostlite tegude 2. peatüki.
Olen juba kasutanud Johannese 20 ja Apostlite tegude 1. peatükki,
kus Jeesus hingas oma jüngrite üle, et nad võtaks vastu Püha Vaimu.
Kuid peale seda käskis Ta neil oodata,
kuniks nad saavad ristitud Püha Vaimuga.
Seal on vahe sees,
kas Püha Vaim tuleb su sisse elama, kui päästetud saad,
või sa saad ristitud Püha Vaimuga.
Apostlite tegude 2. peatükis see tõotus täitus.
Vaatame korra taustaks Ap. 1:4:
"Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.
Johannes on küll ristinud veega,
aga teid ristitakse Püha Vaimuga üsna varsti pärast neid päevi.”
See on koht, mille osas need,
kes usuvad Püha Vaimuga ristimisse ja keeltes rääkimisse, teevad vea.
Paljud nelipühilased ja muidu Vaimuga täidetud usklikud
õpetavad, et sa pead ootama Püha Vaimu järele.
Nii olen kohanud inimesi, kes on oodanud 20-30 aastat,
otsides ja paludes seda Jumalalt.
Seda tänu Jeesuse käsule oodata Isa tõotust
ja mitte lahkuda Jeruusalemmast.
Nii arvataksegi, et peab ootama
ja et see sõltub Jumalast, millal Ta täidab sind Püha Vaimuga.
Et seda ei saa kui kraani lahti keerata, vaid me peame anuma Jumalat
ja kui Ta on valmis, siis Ta täidab meid Püha Vaimuga.
Et see on täienisti Jumala otsustada.
Siinne korraldus aga oli jüngritele, et nad ootaks Jeruusalemmas.
Kui võtad seda sõna sõnalt, et pead ootama Püha Vaimu,
siis selle salmi otseseks täitmiseks peaksid minema Jeruusalemma
ja ootama seal.
Kuid see pole ju eriti tehtav.
See kõik oli enne seda, kui Püha Vaim sai väljavalatud.
Peale seda, kui Püha Vaim tuli, kuulutas Peetrus kogu rahvale,
öeldes Ap. 2:39:
"Sest see tõotus on antud teile ja teie lastele
ning kõikidele, kes on eemal,
keda iganes Jumal, meie Issand, enese juurde kutsub.”
See räägib sinust ja minust.
See aeg tuli peale nelipühapäeva,
mistõttu sa ei pea enam ootama, millal Püha Vaim tuleb.
Püha Vaimu igatsus sind täita on suurem,
kui sinu igatsus saada Temaga täidetud.
Nii ei pea sa enam anuma, kerjama ega ootama.
See pole kui auto tagaistmel istumine,
kust ütled, kuhu ja millal tahad minna.
Sa oled selles loos ise juhiistmel,
mistõttu kui igatsed Püha Vaimuga ristimise järele
ja Tema andide järele, millest 1 Korintlastele 14:1 räägib,
siis sa ka saad need.
Kui sa aga ei igatse nende järele, siis sa ka ei saa neid.
Kui vaid ootad, jääd ka ilma.
Sa võid võtta vastu Püha Vaimu igal ajal.
Inimesed astuvad mulle seda kuuldes vastu, öeldes:
"Et siis ma võin lihtsalt niisama palvetada keeltes?
Lihtsalt lülida Püha Vaimu sisse-välja
ja rääkida keeltes, mil iganes soovin?"
Jah, ma usun, et ma võin paluda keeltes, mil iganes soovin,
aga mitte seetõttu, et saaksin lülida Püha Vaimu sisse-välja,
sest Püha Vaim on alati sees.
Mina olen hoopis see, kes on kord sees, kord väljas.
Ka poleks sellest kellelegi kasu, kui räägiksin praegu keeltes,
mistõttu ma ei kavatse seda ka siin saates teha.
Kuigi võiksin, kui vaid tahaksin,
sest Püha Vaimu õhutus paluda keeltes
on alati olemas.
Võiksin paluda keeltes koguaeg ja mil iganes,
kui vaid sooviksin.
Küsimus pole selles, et ma kontrolliksin Püha Vaimu.
Püha Vaim on pigem kui mootor või dünamo,
mis on pidevalt töös ja mille vägi on alati olemas.
Nii et, mil iganes end sellega ühendan,
voolab see vägi ka läbi minu.
Püha Vaimu võidmine ja annid hakkavad voolama.
Ma ei pea seda enam ootama, sest Püha Vaim tuli nelipühapäeval.
Ap. 2:1-4: "Kui nelipühapäev kätte jõudis,
olid nad kõik koos ühes paigas.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga
ning hakkasid rääkima teisi keeli, nõnda nagu Vaim neile andis rääkida."
Siin on nüüd mitmeid asju, mida tahaksin esile tuua.
On inimesi, kes on täiega vastu keeltes rääkimise annile.
Nad ütlevad: "Kui usud keeltega rääkimisse,
siis miks pole su üle neid tulekeeli, millest Piibel räägib?"
Vastan neile järgnevalt.
3 Moosese 9. peatükis on juttu kogudusetelgi pühendamisest.
Mooses oli saanud juhised
kogudusetelgi ehitamiseks ja pühitsemiseks.
Nad tõid altarile ohvri ja Mooses palvetas selle üle,
mispeale tuli langes ja neelas endasse esimese koja, mille Jumal oli ehitanud.
Koja, mille kohta Jumal oli öelnud,
et Ta saab elama seal kõige pühamas paigas.
Tuli langes selle üle.
Tegu oli üleloomuliku tulega.
Peale selle tule langemist pidid nad aga seda tuld alal hoidma,
sest Jumal ei põletanud eraldi kõiki järgnevaid ohvriande.
Kuid Jumala tuli langes algse ohvrianni peale.
3 Moosese 10 peatükis
tulid aga Aaroni pojad Naadab ja Abihu esile võõra tulega.
Ma polnud aastaid kindel, mida see võõras tuli endast kujutab
ja see valmistas segadust,
sest kui nad süütasid võõra tule, langes Jumala viha nende peale
ja tappis Naadabi ja Abihu.
Nad olid preestrid, aga nad süütasid mingi võõra tule.
Kui nüüd mõelda 9. peatüki peale, siis Jumal oli saatnud tule taevast,
et algatada kogu see ohverdamise süsteem.
Peale seda pidid nad hoidma seda tuld alal
puude allapanemisega,
et see tuli kunagi ei kustuks.
Naadab ja Abihu süütasid aga võõra tule,
mis polnud langenud taevast.
Nad süütasid altaril tavalise, inimeste tehtud tule
ja Jumal lõi nad seepeale maha.
Kui aga siis juudid pühendasid oma teise templi,
siis sellest on juttu 2 Ajaraamatu 7. ptk.'s,
Saalomon ehitas templi, tõi sinna mitmed ohvriannid,
palvetas Jumala poole ja pühendas selle templi Jumalale.
Ja taaskord langes Jumala üleloomulik tuli taevast.
Mitte keegi teine, vaid Jumal ise oli süüdanud selle tule,
et põletada kõik altaril olnud ohvriannid.
See tuli tuli Jumala käest
ja neile anti taaskord korraldus hoida seda alal,
pannes sinna puid alla.
Nad ei tohtinud tuua sinna mingit muud tuld.
Ap. 2:1-4 on näha,
et Jumal ei ela enam templites ega kogudusetelgis,
mis ehtitatud inimeste poolt,
vaid nüüd oleme meie Püha Vaimu templiks.
1 Korintlastele 3:16 ja 6:19 ütleb seda.
Meie oleme nüüd Püha Vaimu tempel ja Jumal elab meie sees.
Kui Jumal tuli,
asus Ta elama me sisse oma Püha Vaimu kaudu.
Me ihud on Püha Vaimu templiks ja tuli langes taaskord taevast.
Kuid nii nagu Vanas Testamendis, saatis Jumal ka nüüd oma tule.
Tookord pidid ta lapsed hoidma seda alal
looduslike vahenditega ehk puude allapanekuga.
Aga tuli ise sai siiski üleloomulikult süüdatud.
See juhtus vaid korra.
Ja teise korra siis,
kui nad lammutasid maha kogudusetelgi
ja ehitasid reaalse templi, kuhu Jumal taaskord oma tule saatis.
2. Ap. 2:3 langes Jumala tuli inimeste üle
ja nende peade kohal oli näha tuleleeke.
See viis täide nii Johannese prohveteeringu
kui kõik Vana Testamendi ettekuulutused.
Tookord juhtus see selliselt,
kuid täna põleb Püha Vaimu tuli meie südameis ja põleb jätkuvalt.
Sa ei vaja selleks enam tuleleeke oma pea kohal,
nii nagu Vana Testamendi ajal
ei pidanud üleloomulik tuli enam langema igapäevaselt taevast.
Nad lihtsalt hoidsid Jumala poolt saadetud tuld alal.
Kui siis keegi küsib:
"Kui keeltes rääkimine on Jumalast, siis miks pole usklike üle tulekeeli?",
siis ma just praegu selgitasin seda toodud näidete alusel.
Tänane keeltes rääkimine
on Vana Testamendi eeskuju täitumine
ja seetõttu pole ka su pea kohal silmaga nähtavaid tuleleeke.
Ühtlasi väidetakse ka,
et keeled, mida jüngrid rääkisid, olid olemasolevad keeled.
Mul on sellest oma arvamus.
Kui jüngrid rääkisid nelipühapäeval keeltes,
siis nad rääkisid keeltes, millest inimesed aru said.
Küll aga mõtlen ma,
kas jüngrid päriselt rääkisidki teiste inimeste keeltes
või kas Jumal hoopis võidis inimeste kõrvu
kuulma seda nende oma keeles?
Sest Ap. 2:11 on öeldud:
"...kuidas me kuuleme räägitavat meie endi keeles Jumala suuri asju?”
Rõhuasetus on sõnal "kuuleme".
"Me kuuleme räägitavat me endi keeles
Jumala suuri asju."
Nii polegi ma kindel, kas jüngrid rääkisid nende keeles,
või inimesed hoopis kuulsid, mida nende keeles öeldi?
Üht- või teistpidi oli tegu üleloomuliku looga
ja samas need olid inimestele teada keeled.
Kuid 1 Korintlastele 13:1 on öeldud:
"Kui ma räägiksin inimeste ja inglite keeli,
aga mul ei oleks armastust..." poleks sellest mingit kasu.
See salm annab selgelt mõista, et keeltes rääkimist on erisugust.
Nii on olemas keeltes rääkimise and, mis käib tuntud keeltes
ja see on see, mis juhtus nelipühapäeval
ja mille kohta on piiblisalme,
mis viitavad teistelegi sarnastele juhtumitele.
Olen kuulnud juhuseid,
kus keegi on täiesti üleloomulikult hakanud rääkima mõnes teises keeles
Üks mu sõber rääkis ühest juhtumist, mille detaile ma enam ei mäleta,
aga nad olid ühel jumalateenistusel,
kus üks inimene edastas keeltes ühe sõnumi.
Seal oli ka üks inimene, kes ei uskunud keeltes rääkimisse
ja arvas, et see on hoopis saatanast.
Kuid kuuldes seda keeltes edastatavat sõnumit
tundis ta ära keele, mida oli kuulnud kusagil Aafrikas.
See keeltes rääkija ülistas Jumalat ja kuulutas igasugu imelisi asju,
mis oli suureks kinnituseks sellele kahtlejale,
kes tõusis püsti ja tõlkis kogu kogudusele,
mida just oldi võõras keeles öeldud.
Seetõttu usun ka, et sellised asjad on võimalikud,
kuid tuginedes 1 Korintlastele 13:1,
saab rääkida nii inimestele teada keeltes
kui ka inglite keeles.
See annab selgesti mõista,
et on ka keeltes ehk tundmatus keeles rääkimine.
Mul pole selleks täna palju aega,
aga kui uuriksite omal käel 1 Korintlastele 14,
siis seal on öeldud,
et kui räägite keeltes, ei saa ükski inimene sellest aru.
Kui tegu oleks sama keeltes rääkimisega,
millest Apostlite tegude 2. peatükk räägib,
siis keegi saaks ikka aru, sest tegu oleks teada keelega.
Nii on võimalik rääkida keeltes ka tuntud keeles,
aga suurem osa keeltes rääkimisest on meie enda üles ehitamiseks
ja Jumalaga suhtlemiseks,
mis ei käi mitte tuntud keeles, vaid inglite keeles.
Piibel annab sellest väga selgelt mõista.
Osa inimesi ütleb: "Kui usud keeltes rääkimisse,
pead suutma neid rääkida tuntud keeles."
Kuid see pole nii.
Olen kuulnud inimesi ka ütlemas,
et keeltes rääkimine võimaldab sul õppida uusi keeli.
Et osadel inimestel lihtsalt on andi rääkida teistes keeltes.
Mul pole.
Ma ei räägi isegi inglise keelt väga hästi.
Ma räägin Texase keelt.
Olen käinud Saksamaal ja püüdnud öelda sehr gut (väga hea),
aga igakord, kui seda ütlen, heidetakse minu üle nalja.
Nii et mul pole väga keelte peale andi nagu osadel seda on.
Nii arvataksegi, et see and on seotud keeltes rääkimise anniga.
Kuid jüngrite puhul polnud tegu kalduvusega rääkida erinevaid keeli,
vaid nad rääkisid koheselt soravalt teistele rahvastele teada keeli.
Seal polnud küsimus ande või kalduvusega,
vaid üleloomuliku anniga.
Nii et, kui keegi ütleb,
et keeltes rääkimine on võime õppida kiiresti mõnda uut keelt
ja rääkida seda soravalt,
siis see pole see, millest Piibel räägib.
Jah, Jumal võib olla andnud kellelegi keelteanni,
aga see ei tähenda veel Püha Vaimuga ristimist
ja keeltes rääkimist.
Piibli näitel rääkisid inimesed keeltes,
mida nad polnud kunagi õppinud ega rääkinud,
kuid mille kaudu nad rääkisid Jumala suurtest tegudest
ja ülistasid Jumalat.
See kõik sündis nelipühapäeval.
On ka neid, kes ütlevad, et mitte kõik ei räägi keeltes.
Vaatame 1 Korintlastele 12:28:
"Ja Jumal on seadnud koguduses esmalt mõned apostleiks,
teiseks prohveteiks, kolmandaks õpetajaiks;
seejärel tulevad imeteod,
seejärel armuannid mitmesugusteks keelteks...
Ega kõik ole apostlid? Ega kõik prohvetid?
Ega kõik räägi keeli?"
Vastus kõigile neile küsimustele on "Ei."
On ilmselge, et mitte kõik pole apostlid või prohvetid
ja mitte kõik ei räägi keeli.
Nii viitavadki mitmed inimesed 1 Kor.12:29-30, kus küsitakse:
"Ega kõik ole apostlid, prohvetid ja õpetajad?
Ega kõigil ole tervendamisandisid?
Ega kõik räägi keeli? Ega kõik tõlgenda neid?"
Ilmselge vastus on: "Ei."
ja ma olen nõus sellega.
Kuid siin räägitakse keeltes rääkimise annist,
mis toimib koguduse keskel.
Vaatame veelkord seda konteksti 1 Kor. 12:29.
Kas kõik on apostlid? Ei. Kas kõik on prohvetid? Ei.
Kas kõik on õpetajad? Ei.
Ja ometi ütleb Piibel,
et peame kõik olema valmis kõiki neid asju tegema.
Igaüks meist peaks õpetama teisi
ja minema kõike maailma, et teha jüngreid.
Me peaksime õpetama inimesi.
Kuid seal on suur vahe,
kas keegi õpetab kedagi oma isiklike teadmiste põhjal
või keegi ongi kutsutud õpetama.
Mul on õpetaja and,
sest Jumal on mind selles osas üleloomulikult puudutanud.
Tean, et osad teist ei nõustu sellega, kuid pole hullu,
sest ma ise tean,
et Jumal on andnud mulle anni õpetada ja selgitada asju.
Jutlustaja kuulutab ja õpetaja selgitab.
Tegu on üleloomuliku anniga,
mida mul polnud enne Püha Vaimuga ristitud saamist.
Ma poleks suutnud teile millestki rääkida.
Nüüd aga on Jumal andnud mulle võime suhelda ja õpetada.
Ta on andnud mulle õpetamisanni,
mis erineb lihtsalt kristluse jagamisest.
Tegu on mu teenimisanni, kutsumise ja ametiga,
milleks Jumal ise on mind võidnud.
Kas kõik on kutsutud tegema seda, mida mina teen?
Ei.
Kuid kas iga kristlane on kutsutud õpetama?
Jah.
Te peaks õpetama teisi inimesi,
kuid see ei tähenda veel õpetusanni omamist.
Kas iga inimene peaks prohveteerima?
1 Korintlastele 14 on öeldud,
et kõik peaksid prohvetlikult kuulutama,
aga seda üks ühele.
Iga kristlane võib prohvetlikult kõneleda,
aga see ei temast veel prohvetit.
Prohvetlik kõnelemine ei tee sinust veel prohvetit.
Prohevti amet ja prohvetlik kõnelemine on eriasjad.
Viimase puhul ütled: "Jumal on siin ja armastab meid.
Jumal kuuleb me palveid ja vastab neile."
See on kõige lihtsam prohvetliku kõnelemise and
ja iga kristlane on võimeline selliselt kõnelema.
Samas on inimesi, kes on kutsutud olema prohvetid.
Sama puudutab ka keeltes kõnelemise andi,
mis koguduses esineb.
Tean inimesi, kellele see on kui annina antud.
Nõnda nagu mul on õpetamise and,
nõnda on inimesi,
kellel on keeltes rääkimise ja tõlgendamise and.
Seda pole mitte kõigile antud,
et tõusta sellega koguduse ette ja rääkida keeltes.
Küll aga saab igaüks meist isiklikult rääkida ja paluda keeltes.
Loodan, et see selgitab teile midagi.
Samas kui on neid, kes püüavad väita,
et mitte kõik ei pea rääkima keeltes, viidates valesti 1. Kor. 12-peatükile,
kus räägitakse hoopis sellest, et see ei pruugi olla su teenimisand.
Nõnda nagu igaüks meist
peaks jagama oma usku ja õpetama teisi inimesi,
omamata samas kutset olla õpetaja.
Nõnda peaks ka igaüks meist palvetama keeltes
ja ehitama ning õhutama end üles oma kõige pühamas usus,
samas kui see ei pruugi olla and, millega tõusta koguduse ette.
Need on kaks eriasja.
Ap. 2:3-4: "Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga
ning hakkasid rääkima teisi keeli, nõnda nagu Vaim neile andis rääkida."
Mul pole täna rohkem aega, et seda detailsemalt lahata,
kuid ütlen üht ja jätkan sellega siis järgmine kord.
Kõige peamisem põhjus,
mis takistas mul pikka aega rääkida keeltes, oli see,
et ma arvasin, et Püha Vaim sunnib mind jõuga rääkima keeltes.
See on suht julm näide,
aga tean, et paljud samastuvad sellega.
Arvasin, et keeltes rääkimine on sama tunne kui oksendamine.
Et see lihtsalt lakkamatult voolab sinust välja.
Arvasin, et see on see viis,
kuidas Püha Vaim sunnib mind rääkima keeltes.
Seni aga, kuni sedasi mõtlesin, ei suutnud ma ka keeltes rääkida,
kuigi igatsesin seda nii väga.
Palvetasin selle pärast ja ootasin seda,
kuid seda ei juhtunud,
sest Püha Vaim ei sunni sind rääkima keeltes.
Nagu Piibliski öeldud: "Nad rääkisid keeltes."
Püha Vaim ei räägi keeltes.
Küll aga rääkisid need inimesed keeltes
nõnda nagu Vaim andis neile rääkida.
Püha Vaim küll inspireerib sind, kuid Ta ei sunni sind rääkima keeltes.
On see alles oluline asi, mida mõista!
Vähene arusaamine sellest
hoidis mind pikka aega keeltes rääkimast.
Me aeg on tänaseks läbi,
kuid ma jätkan samal teemal järgmine kord.
Küll aga olen andnud välja raamatu: "Uus sina ja Püha Vaim",
mis räägib nii tõelisest päästest,
Püha Vaimuga ristimisest kui keeltes rääkimisest.
Seda palju detailsemalt, kui mu saated sellest räägivad.
Nii et telli see endale sulle sobiva annetuse eest.
Või kui oled just saanud ristitud Püha Vaimuga
ja hakanud rääkima keeltes, saadame selle sulle kingituseks,
sest tahame, et mõistaksid seda teemat kõige täiega.
Nii et kuula ära kogu järgnev reklaam,
võta meiega ühendust ja vaata meid järgmiselgi korral,
mil jätkame Püha Vaimu ristimise ja keeltes rääkimise teemal.
Andrew 4-osaline õpetusseeria "Uus sina ja Püha Vaim"
on tellitav nii CD'na kui DVD'na.
DVD'l on salvestatud telekas näidatud 5-nädalane õpetusseeria.
Sama õpetus on saadaval ka raamatu kujul
ja ka õppematerjali kujul,
mis on salvestatud CD'le, millelt saab ka PDF-faile välja trükkida
Külasta täpsema info saamiseks me kodulehte www.awme.net
Kõik meie kontaktid - ka tellimusteks, on nähtavad ekraanil.
Loodame sinust kuulda juba täna!
Andrew Wommacki teenistus ja Charise piiblikool loovad keskkonna
kus abikaasad saavad üheskoos avastada uusi tasandeid Jumalas.
Mu elu ja suhe Jumalaga on totaalselt muutunud.
Avastasin kristluses enamat, kui mida olin kogenud.
Sa lihtsalt liguned selle õpetuse sees,
mis toob esile muutused, millest A. Wommack räägib.
Võidukas elu on see, mida tahan elada.
Jumal polnud enam Piiblis luku taga mu jaoks.
Suurim muutus, mida näen, on vabadus armastada Jumalat
ja teada, et olen ka ise armastatud.
Charise piiblikoolis saab Jumala Sõna elavaks,
suhe Jumalaga seatakse kõige kõrgemale kohale
ja elud saavad muudetud igaveseks.
Andrew Wommacki Teenistus ja Charise piiblikool
muudavad elusid ja maailma
Charise Piiblikool muudab elusid
Sain päästetud ja teadsin, et pean minema piiblikooli,
sest tahtsin Jumalast rohkem teada saada.
See muutis mu elu täiega.
Muutusin palju rõõmsamaks
ja tunnen nüüd Jeesust, mis on uskumatu!
Need on olnud mu elu parimad 2 aastat.
Charise piiblikoolil on mitmeid tütarkoole üle Inglismaa
ja need ootavad just sind.
Saamaks rohkem teada, külasta me kodulehte.
Kas sa oled maailmamuutja?
Charise piiblikooli tütarkoolid asuvad üle maailma.
Sama tõde, mis teeb su vabaks me Inglismaa koolis,
teeb su vabaks ka Belfastis, St Peterburis, Amsterdamis,
Kampalas, Chennais ja Lõuna-Aafrikas.
Külasta me kodulehte,
et saada rohkem infot me koolide kohta.
Muuda oma elu, muuda maailma!
Andrew Wommack Teenistus ja Charise piiblikool töötavad käsikäes
et luua koht, kus usklikud saaksid rakendada Jumala Sõna
ja näha imelisi tulemusi.
Oleme avastanud, et suur osa kristlastest ei usu,
et Jumala tahe on tervendada.
Või nad usuvad, et Jumal võib vahel tervendada,
aga nad ei tea, millal see "vahel" on.
Suur osa sellest, mida me tervenduskoolis teeme,
on koolitada välja usklikke tegema Jeesuse tegusid
ja suuremaidki veel.
Selles pole midagi erilist ja me pole mingid üliinimesed.
Tahame luua keskkonna,
kus inimesed saaksid ammutada Jumala Sõnast
ja saada teada, mida Piibel tegelikult tervenemise kohta ütleb.
Paljud otsivad tervenemist,
kuid tõstes oma pilgu hoopis tervendaja peale,
saades oma prioriteedid paika,
on sama, kui otsida esiti jumalariiki ja saada kõike muud pealekauba.
On lausa hämmastav, mis juhtub, kui südameprioriteedid saavad paika
ja inimesed hakkavad esmalt Jumalat otsima.
Seetõttu see ongi tervenduskool,
sest õpilased igatsevad olla Jumala sulased,
kelle sees elav Jeesus on see, kes tervendab,
Nii võivad nemadki tervendada, äratada üles surnuid
ja ajada välja kurje vaime.
Inimesed on lausa interneti vahendusel saanud terveks
ja see on lihtsalt hämmastav.
Võidmine on olemas.
Me igatsus on, et me õpilased läheks kogu õpituga välja,
sest nii näevad nad ka imelisi tervenemisi.
Õpilased saavad koolitatud ja jüngritena üles tõstetud,
mis ongi olnud läbi aastate Andrew Wommacki igatsus.
Rohkem infot tervenduskooli kohta on leitav taas me kodulehelt.
Tervenduskool on taas näide sellest,
kuidas A. Wommacki teleteenistus
ja Charise piiblikooli tegevus käivad käsikäes.
Üheskoos luuakse paik,
kus usklikud saavad rakendada Jumala Sõna
ja näha erakordseid tulemusi.
Andrew Wommacki Teenistus ja Charise piiblikool
muudavad elusid ja maailma
Tõlge: Anne-Ly Raukas